تورکیه-‌نین “اوروچ رئیس” گمی‌سی‌نین سیسمیک ایش ایجرا ساحه‌سینده 23 آوقوستا قدر داوام ائده‌جک یئنی ناوتکس اعلانی (دنیزچی‌لره اعلان) ائدیلدی. بونا اساساً، "اوروچ رئیس" "آتامان" و "جنگیز خان" گمی‌لریله بیرلیکده دوغو آغ دنیزی‌نین قیبریس ساحل‌لرینده بوندان اول اعلان ائدیلن بؤلگه‌ده سیسمیک آراشدیرما‌لار آپارا‌جاق.
قئید ائدک کی، "اوروچ رئیس" سیسمیک گمی‌سی دنیز دیبی ساحه و طبیعی قایناق آختاریش‌لاری باشدا اولماقلا، 2 و 3 اؤلچولو هر جور ژئولوژی، ژئوفیزیک، هیدروگرافیک، اقیانوس شوناسلیق آراشدیرما‌لار آپاریر. بئله کی، بو گمی 8 مین متر درینلیگه قدر 3 اؤلچولو، 15 مین متر درینلیگه قدر ایسه 2 اؤلچولو سیسمیک عملیات‌لار رئاللاشدیریر. "اوروچ رئیس" دونیادا تام تجهیزات‌لی و چوخ مقصدلی نادیر آراشدیرما گمی‌لریندن بیری‌دیر.
تورکیه-‌نین انرژی و طبیعی قایناق‌لار ناظیری فاتح دؤنمز "اوروچ رئیس" سیسمیک آراشدیرما گمیسی‌نین یئنی خیدمتینه باشلاماق اوچون چیخدیغی آنتالیا‌دان آغ دنیز دوغو آغ دنیزینه چاتدیغینی بیلدیریب: "تورکیه-‌نین انرژی موستقیل‌لیگی اوچون آغ دنیزی و قاراده‌نیزده ایشلر فاصیله‌سیز اولا‌راق داوام ائده‌جک".
